59. ΑΠΟΦΑΣΙΣ ΥΠΟΥΡΓΩΝ ΣΥΓΚΟΙΝΩΝΙΩΝ ΚΑΙ ΔΗΜΟΣΙΑΣ ΤΑΞΕΩΣ Αριθ. 5061 της 17/27 Φεβρ. 1971 (ΦΕΚ  Β΄ 160) Περί τροποποιήσεως της υπ’ αριθ. 1814/14.1.1971 κοινής αποφάσεως των Υπουργών Συγκοινωνιών και Δημοσίας Τάξεως. Έχοντες υπ’ όψιν: 1.Την υπ’ αριθ. Λ7/18.6.1970 (άρθρ. 3) απόφασιν των Υπουργών, Εσωτερικών, Προεδρίας Κυβερνήσεως και Συγκοινωνιών, δι’ ης ορίζεται ότι η Υπηρεσία Συγκοινωνιών Πρωτευούσης υπάγεται απ’ ευθείας εις την Κεντρικήν Υπηρεσίαν της Γενικής Διευθύνσεως Μεταφορών. 2.Την υπ’ αριθ. 1814/14.1.1971 κοινήν απόφασιν, (ανωτ. αριθ. 58). Τροποποιούντες την υπ’ αριθ. 1814/14.1.1971 απόφασιν, καθ’ ο μέρος αύτη αφορά εις την συγκρότησιν των Επιτροπών εξετάσεως υποψηφίων οδηγών αυτοκινήτων της   Αδειες οδηγών αυτοκινήτων 21.Ε.β.57-61 Υπηρεσίας Συγκοινωνιών Πρωτευούσης, ορίζομεν όπως η συγκρότησις των Επιτροπών τούτων διενεργήται υπό του Προϊσταμένου της εν λόγω Υπηρεσίας, κατόπιν προτάσεως των Υποδιευθύνσεων Τροχαίας Κινήσεως Αθηνών και Προαστίων Πρωτευούσης και ουχί του οικείου Νομάρχου. Κατά τα λοιπά παραμένει εν ισχύϊ η προειρημένη υπ’ αριθ. 1814/14.1.1971 ημετέρα απόφασις. 